|

52010PC0774

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le córas Eorpach na gcuntas náisiúnta agus réigiúnach san Aontas Eorpach  /* COM/2010/0774 final - COD 2010/0374 */

	[pic] | AN COIMISIÚN EORPACH |An Bhruiséil 20.12.2010COIM(2010) 774 leagan deireanach2010/0374 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le córas Eorpach na gcuntas náisiúnta agus réigiúnach san Aontas Eorpach(Téacs atá ábhartha maidir leis an LEE)MEABHRÁN MÍNIÚCHÁIN1. COMHTHÉACS AN TOGRAIs é aidhm fhoriomlán an tionscadail athbhreithniú a dhéanamh ar CEC 95 d’fhonn cuntais náisiúnta san Aontas Eorpach a chur i gcomhréir leis an timpeallacht eacnamaíoch nua, le dul chun cinn i dtaighde modheolaíoch agus le riachtanais úsáideoirí.Tá sé fíor-riachtanach, dá bhrí sin, Rialachán a bheith ann ó Pharlaimint na hEorpa agus ón gComhairle maidir le córas Eorpach na gcuntas náisiúnta agus réigiúnach san Aontas Eorpach in 2010 (CEC 2010).Ba cheart CEC athbhreithnithe a bheith ina thagairt mhodheolaíoch iomchuí chun na sonraí ardchaighdeáin a sholáthar faoi chuntais náisiúnta atá riachtanach chun tacú le cur chun feidhme mhórbheartais an AE.Beidh an t-athbhreithniú ina dheis chun tuilleadh feabhsaithe a dhéanamh ar chaighdeáin CEC 95 agus chun iad a dhíriú níos mó ar na húsáidí éagsúla san AE.Tá CEC ina uirlis bhun-riachtanach ar leibhéal na hEorpa, a úsáidtear chun críoch riaracháin (i.e. acmhainní dílse, nós imeachta um easnamh iomarcach, cistí struchtúracha) agus chun anailís a dhéanamh ar chomhordú agus ar chóineasú bheartais eacnamaíocha na mBallstát.Chun na cuspóirí a socraíodh sa Chonradh ar an Aontas Eorpach, sa Chonradh ar Fheidhmiú an Aontais Eorpaigh, agus go sonrach, san Aontas Eacnamaíoch agus Airgeadaíochta a bhaint amach soláthraíonn CEC tacar staitisticí comhchuibhithe agus iontaofa d’institiúidí an AE, do rialtais agus d'oibreoirí eacnamaíocha agus sóisialta le gur féidir leo a gcinntí a bhunú orthu.Tagann athbhreithniú ar CEC i ndiaidh an athbhreithnithe ar Chóras Idirnáisiúnta na gCuntas Náisiúnta (CCN 93). D’fhoilsigh na cúig eagraíocht idirnáisiúnta a d’oibrigh ar an Lámhleabhar nua (CAI, ECFE, Rannán Staidrimh na NA, An Banc Domhanda agus Eurostat) CCN nua (CCN 2008) in 2009.Tá CEC comhsheasmhach le CCN den chuid is mó maidir leis na sainmhínithe, rialacha cuntasaíochta agus aicmithe atá ann. D’ainneoin sin ionchorpraítear difríochtaí áirithe ann, go háirithe sa tslí ina gcuirtear i láthair é atá i gcomhréir níos mó leis an úsáid a bhaintear as laistigh den Aontas Eorpach. Bíonn cruinneas níos mó ag teastáil don úsáid shonrach seo maidir le sainmhínithe, aicmithe agus rialacha cuntasaíochta. Murab ionann agus CCN, tá CEC bunaithe ar Rialachán ina gcuimsítear rialacha ceangailteacha chun inchomparáideacht a áirithiú ar leibhéal an AE, agus clár éigeantach tarchurtha sonraí.2. TORTHAÍ NA g COMHAIRLIÚCHÁN LEIS NA PÁIRTITHE LEASMHARA AGUS MEASÚNÚ TIONCHAIRTáthar tar éis athbhreithniú ar CEC a phlé i roinnt grúpaí:Cuireadh Grúpa Stiúrtha um Stiúrthóirí na gCuntas Náisiúnta ar bun d’fhonn tacú le Stiúrthóirí Ghrúpa na gCuntas Náisiúnta na cúraimí seo a leanas a chomhlíonadh:-  an treoir straitéiseach atá riachtanach le rath an tionscadail a sholáthar;-  comhairle a thabhairt ag céimeanna éagsúla an tionscadail;-  cinneadh a dhéanamh maidir le saincheisteanna modheolaíocha tábhachtacha.Tá saineolas Ghrúpa Oibre na gCuntas Náisiúnta (NAWG) go ginearálta, agus Ghrúpa Oibre na gCuntas Airgeadais (FAWG) ar ghnéithe sonracha, ina ghné fhíor-riachtanach do rath an tionscadail um athbhreithniú ar CEC 95. Ba ghá dianphléití a dhéanamh trí chruinnithe agus chomhairliúcháin i scríbhinn chun cáilíocht theicniúil an tionscadail a áirithiú. Chomh maith leis an NAWG, cuireadh Grúpa Athbhreithnithe CEC 95 ar bun i bhfoirm comhchruinnithe an NAWG agus an FAWG, chun saincheisteanna a bhfuil comhleas ag an dá ghrúpa oibre iontu a phlé.D’oibrigh grúpa teicniúil um chomhsheasmhacht de chuid an BCE – Eurostat ar chomhchuibhiú chodanna airgeadais agus neamhairgeadais an chórais.Rinneadh tuairisciú rialta don Choiste um an gCóras Staidrimh Eorpach (CCSE) ag gach céim den phróiseas athbhreithnithe. Tuairiscíodh don Coiste um Staidreamh Airgeadaíochta, Airgeadais agus Chomhardú na nÍocaíochtaí (CSAACÍ) ar bhonn rialta.Rinneadh cumarsáid rialta le hArd-Stiúrthóireachtaí eile, go háirithe Ard-Stiúrthóireacht na nGnóthaí Eacnamaíocha agus Airgeadais agus Ard-Stiúrthóireacht an Bhuiséid.D’eagraigh Eurostat Comhdháil ar Chuntais Náisiúnta i Meán Fómhair 2009 sa Bhruiséil, agus ghlac úsáideoirí agus páirtithe leasmhara páirt inti.MEASÚNÚ TIONCHAIRMura ndéanfaí athbhreithniú ar CEC, dhéanfaí inchomparáideacht na gcomhiomlán agus na gcuntas náisiúnta a lagú dá bharr, sa chéad áit idir Ballstáit toisc go dtabharfadh an t-athbhreithniú deis rialacha modheolaíocha nua a shonrú maidir le saincheisteanna a tháinig chun cinn le linn na cúig bliana déag seo a chuaigh thart, agus sa dara háit ar leibhéal idirnáisiúnta toisc go ndearnadh athbhreithniú ar CCN le déanaí.Ba cheart CEC a choimeád ina leagan de CCN atá curtha in oiriúint do struchtúir gheilleagair na mBallstát agus ba cheart go leanfaí leagan amach CCN chomh fada agus is féidir ionas go mbeadh sonraí an Aontais Eorpaigh inchomparáide leo sin arna dtiomsú ag a phríomhpháirtithe idirnáisiúnta.Tá an Fochoiste ar staidrimh an Choiste Eacnamaíoch agus Airgeadais tar éis anailís ar na hiarmhairtí a bheadh i gceist do chomhiomláin na gcuntas náisiúnta dá dtabharfaí CEC athbhreithnithe isteach a phlé ag féachaint do phlé treorach ag Comhairle ECOFIN i Samhain 2010.3. EILIMINTÍ DLÍ AN TOGRAIs é cuspóir an Rialacháin athbhreithniú a dhéanamh ar CEC i dtaobh na modheolaíochta maidir le caighdeáin, sainmhínithe, aicmithe agus rialacha cuntasaíochta coiteanna, agus i dtaobh an chláir um chuntais agus táblaí arna dtiomsú de réir na modheolaíochta chun críoch Aontais a tharchur.Is é Airteagal 338 den Chonradh ar Fheidhmiú an Aontais Eorpaigh bunús dlí don staidreamh Eorpach. Ag gníomhú dóibh i gcomhréir leis an ngnáthnós imeachta reachtach, glacfaidh Parlaimint na hEorpa agus an Chomhairle bearta chun staidreamh a sholáthar, nuair is gá, ar fheidhmiú ghníomhaíochtaí an Aontais. Leagann sé amach na ceanglais a bhaineann le staidreamh Eorpach a dhéanamh, ag sonrú go gcaithfear caighdeáin neamhchlaontachta, iontaofachta, oibiachtúlachta, neamhspleáchais eolaíochta, éifeachtúlachta costais, agus rúndachta staidrimh a chomhlíonadh iontu.Comhlíonann an togra prionsabal na coimhdeachta agus prionsabal na comhréireachta araon.Maidir le prionsabal na coimhdeachta, ní thagann cuspóirí an togra faoi chuimsiú inniúlacht eisiach an Aontais Eorpaigh agus, ag an am céanna, ní féidir leis na Ballstáit iad a bhaint amach ar bhealach sásúil.Ní féidir leis na Ballstáit cúram na cáilíochta lárnaí a bhaint amach mar is gá gan creat Eorpach soiléir, i.e. reachtaíocht Eorpach ina leagtar síos modheolaíocht choiteann um chuntais náisiúnta agus clár tarchurtha.Tá sé tábhachtach go háirithe i réimse na gcuntas náisiúnta i gcás ina n-úsáidtear comhiomláin le haghaidh ilchuspóirí ar leibhéil réigiúnacha agus náisiúnta agus ar leibhéal Eorpach freisin (e.g. acmhainní dílse, nós imeachta um easnamh iomarcach, cistí struchtúracha).Is féidir cuspóirí an togra a chur i gcrích níos fearr ar leibhéal an Aontais Eorpaigh ar bhonn gnímh dlí Eorpaigh, mar is é an Coimisiún amháin atá in ann an comhchuibhiú riachtanach ar mhodheolaíocht choiteann um chuntais náisiúnta agus ar fhaisnéis staidrimh a chomhordú ar leibhéal an Aontais Eorpaigh; ar an taobh eile den scéal is féidir leis na Ballstáit bailiú na sonraí agus tiomsú staidrimh inchomparáide ar chuntais náisiúnta a eagrú. Chuige sin, is féidir leis an Aontas Eorpach gníomhú de réir phrionsabal na coimhdeachta mar atá leagtha amach in Airteagal 5 den Chonradh.Maidir le prionsabal na comhréireachta, ní bhaineann an Rialachán ach leis an íosmhéid a theastaíonn chun a chuspóir a bhaint amach agus ní théann sé thar an méid atá riachtanach don chuspóir sin. Ní shonraítear ann an mheicníocht bhailithe sonraí um chuntais náisiúnta do gach Ballstát faoi seach, ní dhéantar ach na sonraí atá le soláthar a shainiú chun struchtúr agus tráthchlár comhchuibhithe a áirithiú.Rialachán ó Pharlaimint na hEorpa agus ón gComhairle atá san ionstraim dlí arna beartú maidir le CEC 2010. Is fearr rialachán mar leagtar síos ann na forálacha céanna ar fud an Aontais Eorpaigh, agus ní thugtar aon deis do na Ballstáit é a chur i bhfeidhm go neamhiomlán nó go roghnach. Tá sé infheidhme go díreach, rud a chiallaíonn nach gá é a thrasuí sa dlí náisiúnta.4. IMPLEACHT BHUISÉADACHNíl aon impleacht ag an togra ar bhuiséad an AE.5. FAISNÉIS BHREISEBaineann an gníomh atá beartaithe le hábhar LEE agus, dá bhrí sin, ba cheart an Limistéar Eorpach Eacnamaíoch a chuimsiú leis.2010/0374 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le córas Eorpach na gcuntas náisiúnta agus réigiúnach san Aontas Eorpach(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338(1) de,Ag féachaint don togra ón gCoimisiún[1],Tar éis dóibh an dréachtghníomh reachtach a chur chuig na Parlaimintí náisiúnta,Ag féachaint don tuairim ón mBanc Ceannais Eorpach[2],Ag gníomhú dóibh i gcomhréir leis an ngnáthnós imeachta reachtach[3],De bharr an méid seo a leanas:(1) Bíonn faisnéis inchomparáide, úrnua agus iontaofa ar an struchtúr agus ar na forbairtí sa staid eacnamaíoch i ngach Ballstát agus/nó réigiún de dhíth chun monatóireacht a dhéanamh ar gheilleagair na mBallstát agus ar an aontas eacnamaíoch agus airgeadaíochta (AEA).(2) Ba cheart páirt a bheith ag an gCoimisiún sa mhonatóireacht a dhéantar ar gheilleagair na mBallstát agus ar an AEA agus, go háirithe, ba cheart dó tuairisciú go rialta don Chomhairle faoin dul chun cinn atá déanta ag na Ballstáit agus a gcuid oibleagáidí á gcomhlíonadh acu faoin AEA.(3) Teastaíonn cuntais eacnamaíocha ó shaoránaigh an Aontais mar uirlis bhunúsach chun anailís a dhéanamh ar staid eacnamaíoch Ballstáit agus/nó réigiúin. Ar mhaithe le hinchomparáideacht, ba cheart cuntais dá leithéidí a dhréachtú ar bhonn tacar aonair prionsabal nach féidir cialla éagsúla a bhaint astu.(4) Ba cheart don Choimisiún úsáid a bhaint as comhiomláin na gcuntas náisiúnta chun críoch riaracháin an Aontais agus, go háirithe, chun ríomhanna buiséid a dhéanamh.(5) In 1970 foilsíodh doiciméad riaracháin dar teideal 'Córas Eorpach na gCuntas Eacnamaíoch Suimeáilte' (CEC), doiciméad inar clúdaíodh an réimse atá faoi rialú an Rialacháin seo, agus a dhréachtaigh Oifig Staidrimh na gComhphobal Eorpach ar a freagracht féin. Ba thoradh oibre roinnt blianta a bhí sa doiciméad sin, obair a rinne Oifig Staidrimh na gComhphobal Eorpach, i gcomhar le hinstitiúidí náisiúnta staidrimh na mBallstát, ar mhaithe le córas cuntas náisiúnta a chruthú a chomhlíonfadh ceanglais bheartas eacnamaíoch agus sóisialta na gComhphobal Eorpach. Is é a bhí ann leagan an Chomhphobail de Chóras na gCuntas Náisiúnta sna Náisiúin Aontaithe, an córas a bhí á úsáid ag an gComhphobal go dtí sin. Chun an téacs bunaidh a thabhairt cothrom le dáta foilsíodh an dara leagan den doiciméad in 1979[4].(6) Bunaíodh córas cuntas náisiúnta lena gcomhlíontar ceanglais bheartas eacnamaíoch, sóisialta agus réigiúnach an Aontais le Rialachán (CE) Uimh. 2223/96 ón gComhairle an 25 Meitheamh 1996 maidir le córas Eorpach na gcuntas náisiúnta agus réigiúnach sa Chomhphobal[5]. Bhí an córas sin comhsheasmhach den chuid is mó le Córas Idirnáisiúnta na gCuntas Náisiúnta arna ghlacadh ag Coimisiún Staidrimh na Náisiún Aontaithe i bhFeabhra 1993 (CCN 1993) ionas go bhféadfaí comparáid a dhéanamh idir bhallstáit uile na Náisiún Aontaithe ar bhonn idirnáisiúnta(7) Tugadh CCN 1993 cothrom le dáta i leagan nua de Chóras na gCuntas Náisiúnta (CCN 2008) arna ghlacadh ag Coimisiún Staidrimh na Náisiún Aontaithe i bhFeabhra 2009 d’fhonn cuntais náisiúnta a thabhairt i gcomhréir níos mó leis an timpeallacht eacnamaíoch nua, leis an dul chun cinn i dtaighde modheolaíoch agus le riachtanais úsáideoirí.(8) Is gá athbhreithniú a dhéanamh ar Chóras Eorpach na gCuntas (CEC 95) a bunaíodh le Rialachán (CE) Uimh. 2223/96 d’fhonn na forbairtí nua seo a chur san áireamh ionas go mbeidh an córas ina leagan de CCN 2008 atá curtha in oiriúint do struchtúir gheilleagair na mBallstát, agus ionas go mbeidh sonraí an Aontais inchomparáide leis na sonraí arna dtiomsú ag a phríomh-chomhpháirtithe idirnáisiúnta.(9) I gcás cuntas timpeallachta agus sóisialta, ba cheart aird a thabhairt ar an Teachtaireacht ón gCoimisiún chuig Parlaimint na hEorpa agus chuig an gComhairle an 20 Lúnasa 2009 dar teideal “ GDP and beyond - Measuring progress in a changing world "[6]. Dá bhrí sin, d’fhéadfadh staidéir mhodheolaíocha agus scrúduithe sonraí breise a bheith riachtanach.(10) Tá modheolaíocht agus clár tarchurtha ar áireamh sa leagan athbhreithnithe de Chóras Eorpach na gCuntas arna bhunú leis an Rialachán seo (CEC 2010) (ina ndéantar sainiú ar chuntais agus ar tháblaí atá le soláthar ag na Ballstáit go léir de réir spriocdhátaí sonraithe). Ba cheart don Choimisiún na cuntais agus na táblaí sin a chur ar fáil d’úsáideoirí ar dhátaí beachta, go háirithe maidir le monatóireacht a dhéanamh ar chóineasú eacnamaíoch bheartais eacnamaíocha na mBallstát agus dlúth-chomhordú a bhaint amach eatarthu.(11) Déanfar na córais eile go léir a ionadú de réir a chéile le CEC 2010 mar chreat tagartha caighdeán, sainmhínithe, aicmithe agus rialacha cuntasaíochta coiteanna chun cuntais na mBallstát a dhréachtú i gcomhréir le ceanglais an Aontais, ionas go bhféadfaí torthaí atá inchomparáide idir na Ballstáit a fháil.(12) I gcomhréir le Rialachán (CE) Uimh. 1059/2003 ó Pharlaimint na hEorpa agus ón gComhairle an 26 Bealtaine 2003 maidir le haicmiú coiteann aonad críche le haghaidh staidrimh (NUTS) a bhunú[7], ní mór an t-aicmiú NUTS a úsáid i staidreamh na mBallstát uile a tharchuirtear chuig an gCoimisiún a bhfuil miondealú déanta orthu de réir aonaid chríche. Dá réir sin, d’fhonn staidreamh réigiúnach inchomparáide a bhunú, ba cheart na haonaid chríche a shainiú i gcomhréir leis an aicmiú NUTS.(13) Cuireadh tascfhórsa ar bun chun tuilleadh iniúchta a dhéanamh ar an tsaincheist maidir le seirbhísí idirghabhála airgeadais arna dtomhas go hindíreach (FISIM) a láimhseáil i gcuntais náisiúnta. Agus torthaí an tascfhórsa á gcur san áireamh, féadfaidh gá a bheith leis leasú a dhéanamh ar an modheolaíocht chun FISIM a ríomh agus a leithdháileadh, trí ghníomh tarmligthe roimh dheireadh 2012, d’fhonn torthaí níos iontaofa a sholáthar.(14) Is de chineál infheistíochta é an caiteachas ar thaighde agus ar fhorbairt agus, dá bhrí sin, ba cheart é a thaifeadadh mar fhoirmiú caipitil sheasta. Tá sé riachtanach, áfach, formáid na sonraí atá le taifeadadh mar fhoirmiú caipitil sheasta a shonrú i ngníomh tarmligthe nuair a bhaintear amach leibhéal imleor muiníne in iontaofacht na sonraí trí chleachtadh trialach bunaithe ar tháblaí forlíontacha a fhorbairt.(15) Is gá dul i mbun staidéar agus oibre, go háirithe maidir le saincheisteanna a bhaineann leis an OTI agus Eoraip 2020 agus saincheisteanna níos fairsinge, ar mhaithe le cur chuige tomhais níos cuimsithí ar dhea-bhail agus ar dhul chun cinn d'fhonn tacú le geilleagar cliste, inbhuanaithe agus cuimsitheach a chur chun cinn. Cuideoidh na staidéir agus an obair sin le feabhas níos mó a chur ar infhaighteacht, ar tharchur agus ar cháilíocht sonraí, le modheolaíochtaí a fheabhsú, d’fhonn ullmhú le haghaidh forbairtí amach anseo.(16) Ba cheart cumhacht a thabhairt don Choimisiún gníomhartha tarmligthe a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh ar mhaithe le modhnú a dhéanamh ar na hIarscríbhinní a ghabhann leis an Rialachán seo. Tá sé ríthábhachtach go ndéanfadh an Coimisiún comhairliúcháin iomchuí le linn a obair ullmhúcháin, lena n-áirítear ar leibhéal an tsaineolaí.(17) Ós rud é go bhféadfadh mór-oiriúnuithe sna córais staidrimh náisiúnta a bheith de dhíth chun an Rialachán seo a chur chun feidhme, féadfaidh an Coimisiún maoluithe a cheadú do Bhallstáit.(18) Ba cheart na bearta atá riachtanach chun an Rialachán seo a chur chun feidhme a ghlacadh i gcomhréir le Cinneadh 1999/468/CE ón gComhairle an 28 Meitheamh 1999 lena leagtar síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún[8].(19) Ós rud é nach féidir leis na Ballstáit cuspóir an Rialacháin seo, mar atá leagan athbhreithnithe de Chóras Eorpach na gCuntas (CEC 2010) a bhunú, a ghnóthú go leordhóthanach ag feidhmiú ina n-aonar agus, dá bhrí sin, gur fearr is féidir iad a ghnóthú ar leibhéal an Aontais, féadfaidh an tAontas bearta a ghlacadh i gcomhréir le prionsabal na comhréireachta atá leagtha amach in Airteagal 5 den Chonradh ar an Aontas Eorpach. De réir phrionsabal na comhréireachta, mar atá leagtha amach san Airteagal sin, ní théann an Rialachán seo níos faide ná mar is gá chun an cuspóir sin a chur i gcrích.(20) Chuathas i gcomhairle leis an gCoiste um an gCóras Staidrimh Eorpach a bunaíodh le Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach[9].(21) Chuathas i gcomhairle leis an gCoiste um Staidreamh Airgeadaíochta, Airgeadais agus Chomhardú na nÍocaíochtaí arna bhunú le Cinneadh 2006/856/CE ón gComhairle an 13 Samhain 2006[10] agus leis an gCoiste Ollioncaim Náisiúnta (Coiste an OIN) arna bhunú le Rialachán (CE, Euratom) Uimh. 1287/2003 ón gComhairle an 15 Iúil 2003 maidir le comhchuibhiú ollioncaim náisiúnta ag praghsanna an mhargaidh (Rialachán an OIN)[11],TAR ÉIS AN RIALACHÁN SEO A GHLACADH:Airteagal 1Ábhar1. Bunaítear Córas Eorpach na gCuntas 2010 (CEC 2010) leis an Rialachán seo.2. Déantar foráil in CEC 2010 i leith an méid seo a leanas:(a) modheolaíocht (Iarscríbhinn A) maidir le caighdeáin, sainmhínithe, aicmithe agus rialacha cuntasaíochta coiteanna a úsáidfear chun táblaí agus cuntais a thiomsú ar bhonn inchomparáide chun críocha an Aontais, mar aon le torthaí de réir mar is gá faoi Airteagal 3;(b) clár (Iarscríbhinn B) lena leagtar síos na teorainneacha ama faoina ndéanfaidh na Ballstáit na táblaí agus na cuntais atá le tiomsú de réir na modheolaíochta dá dtagraítear i bpointe (a) a tharchur chuig an gCoimisiún (Eurostat).3. Agus Airteagal 5 agus Airteagal 12 á gcur san áireamh, beidh feidhm ag an Rialachán seo maidir le gníomhartha uile an Aontais ina dtagraítear do CEC nó dá shainmhínithe.4. Ní chuirtear ceangail ar Bhallstát ar bith, leis an Rialachán seo, úsáid a bhaint as CEC 2010 agus cuntais á dtiomsú acu dá gcuspóirí féin.Airteagal 2Modheolaíocht1. Tá modheolaíocht CEC 2010 dá dtagraítear in Airteagal 1(2)(a) leagtha amach in Iarscríbhinn A.2. Féadfaidh an Coimisiún leasuithe ar mhodheolaíocht CEC 2010, leasuithe atá beartaithe chun an t-ábhar atá inti a shonrú agus a fheabhsú, a ghlacadh trí ghníomhartha tarmligthe de réir Airteagail 7, 8 agus 9, ar an gcoinníoll nach n-athraítear a coincheapa bunúsacha, nach gá acmhainní breise a úsáid chun iad a chur chun feidhme agus nach méadófar acmhainní dílse dá thoradh sin.3. Má bhíonn amhras ann faoi chur chun feidhme ceart rialacha cuntasaíochta CEC 2010, iarrfaidh an Ballstát lena mbaineann soiléiriú ón gCoimisiún (Eurostat). Déanfaidh an Coimisiún (Eurostat) iniúchadh ar an scéal go pras agus cuirfidh sé a chinneadh faoin soiléiriú arna iarraidh in iúl don Bhallstát lena mbaineann.4. Déanfaidh Ballstáit seirbhísí idirghabhála airgeadais arna dtomhas go hindíreach (FISIM) a ríomh agus a leithdháileadh i gcuntais náisiúnta i gcomhréir leis an modheolaíocht atá sonraithe in Iarscríbhinn A. Féadfaidh an Coimisiún modheolaíocht chun FISIM a ríomh agus a leithdháileadh a leagan síos roimh dheireadh 2012, trí ghníomhartha tarmligthe, de réir Airteagail 7, 8 agus 9.5. Déanfaidh na Ballstáit caiteachas ar thaighde agus ar fhorbairt a thaifeadadh mar fhoirmiú caipitil sheasta. Féadfaidh an Coimisiún gníomhartha tarmligthe a ghlacadh, i gcomhréir le hAirteagail 7, 8 agus 9, chun iontaofacht na sonraí a bheidh le taifeadadh mar fhoirmiú caipitil sheasta a áirithiú. Déanfar formáid na sonraí sin a shonrú i ngníomhartha tarmlighthe den sórt sin.Airteagal 3Sonraí a tharchur chuig an gCoimisiún1. Déanfaidh na Ballstáit na táblaí agus na cuntais atá leagtha amach in Iarscríbhinn B a tharchur chuig an gCoimisiún (Eurostat) laistigh de na teorainneacha ama atá sonraithe le haghaidh gach tábla faoi seach.I ndiaidh don Choimisiún dul i gcomhairle leis an gCoiste um an gCóras Staidrimh Eorpach, cuirfidh sé, tráth nach déanaí ná 1 Iúil 2018, tuarascáil chuig Parlaimint na hEorpa agus chuig an gComhairle ar chur i bhfeidhm na maoluithe arna gceadú i gcomhréir le hAirteagal 6 d’fhonn a fhíorú an bhfuil údar leo fós.2. Déanfaidh na Ballstáit na sonraí agus na meiteashonraí a cheanglaítear leis an Rialachán seo a tharchur chuig an gCoimisiún (Eurostat) i gcomhréir le caighdeán idirmhalartaithe arna shonrú ag an gCoimisiún (Eurostat).Déanfar na sonraí a tharchur nó a uaslódáil trí mhodh leictreonach chuig an bpointe aonair iontrála sonraí sa Choimisiún (Eurostat).3. Glacfaidh an Coimisiún gníomhartha tarmligthe i gcomhréir le hAirteagail 7, 8 agus 9 ar mhaithe leis na táblaí agus na teorainneacha ama in Iarscríbhinn B a leasú nó a fhorlíonadh chun forbairtí modheolaíochta, barainneacha agus teicniúla a chur san áireamh. Beidh na gníomhartha sin bunaithe, go háirithe, ar mheastóireacht an Choimisiúin ar thorthaí staidéar deonach nó sonraí arna dtarchur ag na Ballstáit. Agus an mheastóireacht sin á déanamh aige, tabharfaidh an Coimisiún aird chuí ar thairbhí infhaighteacht na sonraí maidir le costas an bhailithe agus an t-ualach freagartha.Airteagal 4Measúnú cáilíochta1. Chun críche an Rialacháin seo, beidh feidhm maidir leis na sonraí atá le tarchur ag na critéir cháilíochta dá dtagraítear in Airteagal 12(1) de Rialachán (CE) Uimh. 223/2009.2. Tabharfaidh na Ballstáit tuarascáil don Choimisiún (Eurostat) ar cháilíocht na sonraí arna dtarchur i gcomhréir le hAirteagal 3.3. Agus na critéir cháilíochta dá dtagraítear i mír 1 á gcur i bhfeidhm maidir leis na sonraí atá cumhdaithe leis an Rialachán seo, saineofar modhanna, struchtúr agus tréimhsiúlacht na dtuarascálacha cáilíochta i gcomhréir leis an nós imeachta dá dtagraítear in Airteagal 10.4. Déanfaidh an Coimisiún (Eurostat) cáilíocht na sonraí arna dtarchur a mheasúnú.Airteagal 5Cur i bhfeidhm agus sonraí a tharchur den chéad uair1. Cuirfear CEC 2010 i bhfeidhm den chéad uair maidir le sonraí arna mbunú i gcomhréir le hIarscríbhinn B a bheidh le tarchur i Meán Fómhair 2014.2. Déanfar na sonraí a tharchur chuig an gCoimisiún (Eurostat) i gcomhréir leis na teorainneacha ama atá leagtha síos in Iarscríbhinn B.3. I gcomhréir le mír 1, go dtí go ndéanfar an chéad tarchur bunaithe ar CEC 2010, leanfaidh na Ballstáit orthu na cuntais agus táblaí arna mbunú a sheoladh chuig an gCoimisiún (Eurostat) trí CEC 95 a chur i bhfeidhm.4. Gan dochar d’Airteagal 19 de Rialachán (CE, Euratom) Uimh. 1150/2000[12] ón gComhairle, seiceálfaidh an Coimisiún agus an Ballstát lena mbaineann go bhfuil an Rialachán seo á chur i bhfeidhm agus cuirfidh siad toradh na seiceálacha sin faoi bhráid an Choiste dá bhforáiltear in Airteagal 10(1) den Rialachán seo.Airteagal 6Maoluithe1. A mhéid is gá oiriúnuithe móra a dhéanamh de bharr an chórais staidrimh náisiúnta chun an Rialachán seo a chur i bhfeidhm, féadfaidh an Coimisiún maoluithe a cheadú do Bhallstáit, i gcomhréir leis an nós imeachta dá dtagraítear in Airteagal 10, ón tráth a chuirtear i bhfeidhm é go dtí 1 Eanáir 2020.2. Chuige sin, tíolacfaidh an Ballstát lena mbaineann iarratas a bhfuil údar cuí leis don Choimisiún tráth nach déanaí ná trí mhí i ndiaidh theacht i bhfeidhm an Rialacháin seo.Airteagal 7An tarmligean a fheidhmiú1. Déanfar na cumhachtaí chun na gníomhartha tarmligthe dá dtagraítear in Airteagal 2(2), (4) agus (5) agus Airteagal 3(3) a thabhairt don Choimisiún ar feadh tréimhse cúig bliana i ndiaidh theacht i bhfeidhm an Rialacháin seo. Déanfaidh an Coimisiún tuarascáil faoi na cumhachtaí tarmligthe sé mhí ar a dhéanaí roimh dheireadh na tréimhse cúig bliana. Déanfar tarmligean na gcumhachtaí a shíneadh go huathoibríoch le haghaidh tréimhsí d’fhad comhionann, mura ndéanann Parlaimint na hEorpa nó an Chomhairle é a chúlghairm i gcomhréir le hAirteagal 8.2. A luaithe agus a ghlacann sé gníomh tarmligthe, tabharfaidh an Coimisiún fógra ina thaobh sin do Pharlaimint na hEorpa agus don Chomhairle an tráth céanna.3. Is faoi réir na gcoinníollacha atá leagtha síos in Airteagal 8 agus Airteagal 9 a thugtar na cumhachtaí don Choimisiún gníomhartha tarmligthe a ghlacadh.Airteagal 8An tarmligean a chúlghairm1. Maidir le tarmligean cumhachtaí dá dtagraítear in Airteagal 2(2), (4) agus (5) agus Airteagal 3(3), féadfaidh Parlaimint na hEorpa nó an Chomhairle an tarmligean sin a chúlghairm tráth ar bith.2. Maidir leis an institiúid a mbeidh tús curtha aici le nós imeachta inmheánach d'fhonn a chinneadh an ndéanfar nó nach ndéanfar tarmligean na gcumhachtaí a chúlghairm, féachfaidh sí chuige fógra ina leith sin a thabhairt don institiúid eile agus don Choimisiún laistigh de thréimhse réasúnach sula ndéanfar an cinneadh deireanach, agus luafaidh sí na cumhachtaí tarmligthe a d'fhéadfadh a bheith faoi réir cúlghairme agus na fáthanna a d'fhéadfadh a bheith leis an gcúlghairm sin.3. Má chinntear an chúlghairm a dhéanamh, cuirfear deireadh le tarmligean na gcumhachtaí a bheidh sonraithe sa chinneadh sin. Beidh éifeacht leis an gcinneadh láithreach nó ag dáta níos déanaí a bheidh sonraithe ann. Ní dhéanfaidh sé difear do bhailíocht na ngníomhartha tarmligthe atá i bhfeidhm cheana féin. Foilseofar in Iris Oifigiúil an Aontais Eorpaigh é.Airteagal 9Agóidí i gcoinne gníomhartha tarmligthe1. Féadfaidh Parlaimint na hEorpa nó an Chomhairle agóid a dhéanamh i gcoinne gnímh tharmligthe laistigh de thréimhse dhá mhí ó dháta an fhógra.Ar thionscnamh ó Pharlaimint na hEorpa nó ón gComhairle, cuirfear dhá mhí leis an tréimhse sin.2. Más rud é, ar dhul in éag don tréimhse dá dtagraítear i mír 1, nach mbeidh agóid déanta ag Parlaimint na hEorpa ná ag an gComhairle i gcoinne an ghnímh tharmligthe, déanfar é a fhoilsiú in Iris Oifigiúil an Aontais Eorpaigh agus tiocfaidh sé i bhfeidhm ar an dáta a luaitear sa ghníomh sin.Féadfar an gníomh tarmligthe a fhoilsiú in Iris Oifigiúil an Aontais Eorpaigh agus féadfaidh sé teacht i bhfeidhm roimh dhul in éag don tréimhse sin, más rud é gur chuir Parlaimint na hEorpa agus an Chomhairle araon an Coimisiún ar an eolas nach bhfuil sé ar intinn acu agóidí a dhéanamh.3. Má dhéanann Parlaimint na hEorpa nó an Chomhairle agóid i gcoinne an gníomh tarmligthe a glacadh, ní thiocfaidh sé i bhfeidhm. Luafaidh an institiúid a dhéanann agóid na fáthanna atá aici agóid a dhéanamh i gcoinne an ghnímh tharmligthe.Airteagal 10Coiste1. Tabharfaidh an Coiste um an gCóras Staidrimh Eorpach cúnamh don Choimisiún.2. I gcás ina ndéanfar tagairt don mhír seo, beidh feidhm ag Airteagal 5 agus Airteagal 7 de Chinneadh 1999/468/CE, ag féachaint d'fhorálacha Airteagal 8 de.Trí mhí a bheidh sa tréimhse a leagtar síos in Airteagal 5(6) de Chinneadh 1999/468/CE.Airteagal 11Comhar le coistí eile1. Maidir leis na hábhair uile a thagann faoi chuimsiú inniúlacht an Choiste um Staidreamh Airgeadaíochta, Airgeadais agus Chomhardú na nÍocaíochtaí, iarrfaidh an Coimisiún tuairim an Choiste sin i gcomhréir le hAirteagal 2 de Chinneadh 2006/856/CE.2. Cuirfidh an Coimisiún an Coiste Ollioncaim Náisiúnta (Coiste an OIN), arna bhunú le Rialachán (CE, Euratom) Uimh. 1287/2003, ar an eolas faoi fhaisnéis ar bith maidir le cur chun feidhme an Rialacháin seo atá riachtanach chun a dhualgais a chomhlíonadh.Airteagal 12Forálacha idirthréimhseacha1. Chun críoch buiséadach agus críoch acmhainní dílse agus de mhaolú ar Airteagal 1(3) agus Airteagal 5, is é CEC 95 an córas cuntas Eorpach a bheidh i bhfeidhm de réir bhrí Airteagal 1(1) de Rialachán (CE, Euratom) Uimh. 1287/2003 agus na gníomhartha dlíthiúla a bhaineann leis, go háirithe Rialachán (CE, Euratom) Uimh. 1150/2000 agus Rialachán (CEE, Euratom) Uimh. 1553/89 ón gComhairle[13], agus fanfaidh Cinneadh 2007/436/CE, Euratom[14] i bhfeidhm fós.2. Ar mhaithe leis an acmhainn dhílis bunaithe ar CBL a ríomh, agus mar eisceacht ó mhír 1, féadfaidh na Ballstáit úsáid a bhaint as sonraí atá bunaithe ar CEC 2010 fad is a fhanfaidh Cinneadh 2007/436/CE, Euratom i bhfeidhm, i gcásanna nach bhfuil sonraí mionsonraithe ESA 95 atá de dhíth ar fáil.Airteagal 13Teacht i bhfeidhmTiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an [...]Thar ceann Pharlaimint na hEorpa Thar ceann na ComhairleAn tUachtarán An tUachtarán [1] IO C […], […], lch. […].[2] IO C […], […], lch. […].[3] IO C […], […], lch. […].[4] Eurostat : Córas Eorpach na gCuntas Eacnamaíoch Suimeáilte (CEC), an dara heagrán, Oifig Staidrimh na gComhphobal Eorpach, 1979[5] IO L 310, 30.11.1996, lch. 1.[6] COIM(2009) 433 leagan deireanach.[7] IO L 154, 21.6.2003, lch. 1.[8] IO L 184, 17.7.1999, lch. 23.[9] IO L 87, 31.3.2009, lch. 164.[10] IO L 332, 30.11.2006, lch. 21.[11] IO L 181, 19.7.2003, lch. 1.[12] IO L 130, 31. 5. 2000, lch. 1.[13] IO L 155, 7.6.1989, lch. 9.[14] IO L 163, 23.6.2007, lch. 17.


				|

		52013PC0192

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1225/2009 ón gComhairle maidir le cosaint i gcoinne allmhairí dumpáilte ó thíortha nach baill den Chomhphobal Eorpach iad agus Rialachán (CE) Uimh. 597/2009 ón gComhairle maidir le cosaint i gcoinne allmhairí fóirdheontais ó thíortha nach baill den Chomhphobal Eorpach iad /* COM/2013/0192 final - 2013/0103 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Forais agus cuspóirí an togra
Baineann an togra seo le leasuithe ar
Rialachán (CE) Uimh. 1225/2009 (“an bunrialachán frithdhumpála”) agus
Rialachán (CE) Uimh. 597/2009 (“an bunrialachán frith‑fhóirdheontais”).
Ag cur i gcuntas nach ndearnadh athbhreithniú suntasach ar na Rialacháin seo ó
cuireadh Babhta Uragua i gcrích in 1995 agus ag cur conclúidí an staidéir
meastóireachta a rinneadh maidir le feidhmiú na n‑ionstraimí sin san
áireamh, tá sé beartaithe na hionstraimí a nuashonrú agus a nuachóiriú.
Comhthéacs ginearálta
Déantar foráil in Airteagal 207 den
Chonradh ar Fheidhmiú an Aontais Eorpaigh, inter alia, maidir le bearta
atá le bunú chun trádáil a chosaint amhail na bearta sin atá le cur i bhfeidhm
i gcás dumpála nó fóirdheontas.
Forálacha atá ann cheana i réimse an togra
Na Rialacháin thuasluaite ón gComhairle.
Comhsheasmhacht le beartais agus cuspóirí
eile an Aontais
Níl aon choimhlint le haon bheartas ná le haon
chuspóir de chuid an Aontais.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Comhairliúchán leis na páirtithe leasmhara
Tugadh deis do pháirtithe leasmhara ar bhain
an togra seo leo páirt a ghlacadh sa chomhairliúchán poiblí a reáchtáladh idir
Aibreán agus Iúil 2012. Tá achoimre ar thorthaí an chomhairliúcháin phoiblí le
fáil ar shuíomh gréasáin AS na Trádála ó Dheireadh Fómhair 2012.
Bailiú agus úsáid saineolais
Cuireadh staidéar meastóireachta ar fheidhmiú
ionstraimí frithdhumpála agus frith‑fhóirdheontais an AE i gcrích ag tús
2012 agus tá torthaí an staidéir le fáil ar shuíomh gréasáin AS na Trádála ó
shin.
Measúnú Tionchair
Le haird ar thorthaí an chomhairliúcháin
phoiblí, an staidéir meastóireachta agus ar chleachtas fairsing an Choimisiúin
in úsáid ionstraimí, rinneadh measúnú tionchair i bhfómhar 2012. Aithníodh sa
tuarascáil ar an measúnú tionchair fadhbanna a bhaineann le feidhmiú na n‑ionstraimí
cosanta trádála agus moladh inti roinnt réiteach éagsúil. Rinne an Bord um
Measúnú Tionchair an tuarascáil a mheas i mí na Nollag 2012 agus thug sé
tuairim fhabhrach faoi réir roinnt athbhreithnithe a dhéanamh ar an tuarascáil.
Tá athbhreithniú déanta ar an tuarascáil agus críoch curtha léi ó shin. Is iad
na réitigh tosaíochta bunús an togra seo.
3.           EILIMINTÍ DLÍ AN TOGRA
Achoimre ar an ngníomhaíocht atá beartaithe
Tá sé beartaithe na bunrialacháin
frithdhumpála agus frith‑fhóirdheontais a leasú d'fhonn iad a fheabhsú i
roinnt réimsí. Maidir le trédhearcacht agus intuarthacht, déanfar iad a
fheabhsú trína áirithiú go gcuirfear páirtithe leasmhara ar an eolas coicís
roimh fhorchur na mbeart sealadach go bhfuil a leithéid sin de bheart le
forchur. Tabharfar ráthaíocht do pháirtithe freisin nach ndéanfar na bearta a
fhorchur laistigh den tréimhse coicíse sin. Seolfar achoimre den bhunús ar a
bhfuil sé beartaithe na bearta a fhorchur chuig páirtithe leasmhara agus beidh
deis acu a dtuairimí a thabhairt maidir le ríomh na gcorrlach dumpála agus
díobhála. Os a choinne sin, nuair a chinnfear nach bhfuil bearta sealadacha le
forchur ach go bhfuiltear le leanúint leis an imscrúdú, cuirfear in iúl do
pháirtithe leasmhara, coicís roimh dháta deiridh an fhorchuir, go bhfuil sé
beartaithe gan a leithéid de bhearta a fhorchur.
I ndáil le bagairtí frithbheartaíochta i
gcoinne tháirgeoirí an Aontais atá ag smaoineamh ar ghearán frithdhumpála
agus/nó frith‑fhóirdheontais a dhéanamh, measfar gurb ionann na bagairtí
sin agus cúinsí speisialta agus bonn le hoscailt ex-officio imscrúdaithe
a bheidh ann. Chomh maith leis sin, i gcás ina n‑osclófar imscrúduithe ar
bhonn ex-officio, tá sé beartaithe dualgas a chur ar tháirgeoirí an Aontais
comhoibriú le reáchtáil an imeachta.
I ndáil le héifeachtacht na n‑ionstraimí,
tá sé beartaithe deireadh a chur le riail na dleachta níos lú i gcás imchéimnithe,
nó i gcás ina n‑aimsítear saobhadh struchtúrtha amhábhair, agus i gcás
fóirdheonaithe. I ndáil le hathbhreithnithe, tá sé beartaithe dleachtanna a
bailíodh le linn imscrúdaithe ar athbhreithniú maidir le dul in éag arna
thabhairt chun críche trí aisghairm na mbeart, a aisíoc.
Ar deireadh, tá roinnt réimsí a bhfuil sé
beartaithe cleachtais áirithe a bhaineann leo a chódú, cleachtais a eascraíonn
as rialuithe Chúirt Bhreithiúnais na gComhphobal Eorpach (CBE) nó na
hEagraíochta Domhanda Trádála (WTO) atá tugtha anuas le blianta beaga anuas.
Baineann siad sin leis an sainmhíniú ar thionscal an Aontais, na hiarmhairtí do
tháirgeoirí onnmhairithe nach bhfuil, de réir imscrúdú bunaidh, ag dumpáil nó
atá ag dumpáil ag leibhéil de-minimis, déileáil le himthosca athraithe
in imscrúdú ar athbhreithniú, láimhseáil cuideachtaí gaolmhara in imscrúduithe
frith‑imchéimnithe, na coinníollacha a bhaineann le hallmhairí a chlárú
agus an bunús le sampla de tháirgeoirí an Aontais a roghnú.
Bunús dlí
Airteagal 207 den Chonradh ar Fheidhmiú
an Aontais Eorpaigh.
Prionsabal na coimhdeachta
Baineann an togra le hinniúlacht eisiach an
Aontais. Níl feidhm le prionsabal na coimhdeachta dá bhrí sin.
Prionsabal na comhréireachta
Comhlíonann an togra prionsabal na
comhréireachta ar na cúiseanna seo a leanas:
Tá cur síos déanta ar fhoirm na gníomhaíochta
sna Bunrialacháin thuasluaite agus níl aon scóip ann do chinntí náisiúnta.
Ní bheidh aon ualach breise airgeadais ná
riaracháin ar an Aontas, ar rialtais náisiúnta, ar údaráis réigiúnacha agus
áitiúla, ar oibreoirí eacnamaíocha ná ar shaoránaigh. Mar sin féin, is iad na
húdaráis náisiúnta chustaim a bheidh ag déileáil le haisíocaíocht dleachtanna
arna mbailiú le linn athbhreithniú leanúnach maidir le dul in éag, mura mbíonn
fadú beart mar thoradh ar an athbhreithniú sin maidir le dul in éag. Meastar
nach mbeidh an t‑ualach oibre breise ar údaráis chustaim suntasach agus
go mbeidh sé i gcomhréir le cuspóir an togra, i.e. cothroime na n‑ionstraimí
a mhéadú.
Nuair nach gcuirfear riail na dleachta níos lú
i bhfeidhm i gcásanna imchéimnithe, nó i gcás  saofa struchtúrtha amhábhair, nó
i gcás fóirdheontais, beidh sé i gcomhréir leis an ngá breise trádáil a
chosaint sna cásanna sin.
Rogha ionstraimí
Ionstraimí beartaithe: Rialachán.
Ní bheadh modhanna eile fónta ar an gcúis (na
cúiseanna) seo a leanas:
Ní dhéantar foráil sna Bunrialacháin
thuasluaite do roghanna malartacha.
4.           IMPLEACHT BHUISÉADACH
Beidh impleachtaí ag an togra do bhuiséad an
Aontais. I gcásanna áirithe beidh neamhchur i bhfeidhm riail na dleachta níos
lú in imthosca áirithe mar bhonn le leibhéil dleachtanna níos airde agus, dá
réir sin, beidh sé mar bhonn le hioncam a fheabhsú. Is ionann aisíocaíocht na
ndleachtanna i gcásanna ina ndéantar bearta a fhoirceannadh i ndiaidh athbhreithnithe
maidir le dul in éag agus costas do bhuiséad an Aontais. Baineann
fíordheacracht le cainníochtú ó tharla go mbraitheann aon ioncam nó aon chostas
ar imthosca gach cáis aonair.
Beidh roinnt athruithe cleachtais san áireamh
sna hathruithe reachtacha atá beartaithe freisin. Ní bheidh aon impleachtaí
buiséadacha luaite leo sin ach beidh athruithe ar na gnáthaimh oibre mar bhonn
leo (e.g.: réamhnochtadh, réamhfhógra, doiciméad achomair). Beidh tionchar ag
uasghrádú na deisce cabhraí do FBManna (mínithe sa teachtaireacht) ar
acmhainní. Féach ar an ráiteas airgeadais simplithe atá i gceangal leis seo.
5.           EILIMINTÍ ROGHNACHA
Neamhbhainteach.
2013/0103 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 1225/2009
ón gComhairle maidir le cosaint i gcoinne allmhairí dumpáilte ó thíortha nach
baill den Chomhphobal Eorpach iad agus Rialachán (CE) Uimh. 597/2009 ón
gComhairle maidir le cosaint i gcoinne allmhairí fóirdheontais ó thíortha nach
baill den Chomhphobal Eorpach iad
TÁ PARLAIMINT NA HEORPA AGUS
COMHAIRLE AN AONTAIS EORPAIGH,
Ag
féachaint don Chonradh ar Fheidhmiú an Aontais Eorpaigh, agus go háirithe
Airteagal 207(2) de,
Ag
féachaint don togra ón gCoimisiún Eorpach,
Tar
éis dóibh an dréachtghníomh reachtach a chur chuig na parlaimintí náisiúnta,
Ag
gníomhú dóibh i gcomhréir leis an ngnáthnós imeachta reachtach,
De bharr an méid seo a leanas:
(1)       I Rialachán (CE) Uimh. 1225/2009
ón gComhairle an 30 Samhain 2009 maidir le cosaint i gcoinne
allmhairí dumpáilte ó thíortha nach baill den Chomhphobal Eorpach[1] iad agus i Rialachán (CE) Uimh. 597/2009
ón gComhairle an 11 Meitheamh 2009 maidir le cosaint i gcoinne
allmhairí fóirdheontais ó thíortha nach baill den Chomhphobal Eorpach iad, tá
rialacha coiteanna maidir le cosaint i gcoinne allmhairí dumpáilte agus
allmhairí fóirdheontais faoi seach ó thíortha nach baill den Chomhphobal
Eorpach iad[2]
(dá ngairfear na 'Rialacháin' anseo feasta). Glacadh na Rialacháin sin ar dtús
in 1995 i ndiaidh Bhabhta Uragua a thabhairt i gcrích. Ó tharla roinnt
leasuithe a bheith déanta ar na Rialacháin ó shin i leith, in 2009 chinn an
Chomhairle na rialacháin a chódú ar mhaithe le soiléireacht agus réasúntacht.
(2)       Cé go ndearnadh leasuithe ar
na Rialacháin, ní dhearnadh athbhreithniú ó bhonn ar fheidhmiú na n‑ionstraimí
sin ó 1995. Dá thoradh sin, chuir an Coimisiún tús le hathbhreithniú ar na
Rialacháin in 2011 d'fhonn, inter alia, léargas níos fearr a thabhairt
ar riachtanais ghnó ag tús an 21ú aois.
(3)       I ndiaidh an athbhreithnithe,
ba cheart forálacha áirithe na Rialachán a leasú d’fhonn trédhearcacht agus
intuarthacht a fheabhsú, foráil a dhéanamh maidir le bearta éifeachtacha a
sholáthar chun frithbheartaíocht a chomhrac, éifeachtacht agus forfheidhmiú a fheabhsú
agus cleachtas athbhreithnithe a bharrfheabhsú. Ina theannta sin, ba cheart
cleachtais áirithe a cuireadh i bhfeidhm le blianta beaga anuas i gcomhthéacs
na n‑imscrúduithe frithdhumpála agus frith‑fhóirdheontais a áireamh
sna Rialacháin.
(4)       Chun trédhearcacht agus
intuarthacht na n‑imscrúduithe frithdhumpála agus frith‑fhóirdheontais
a fheabhsú, ba cheart na páirtithe a mbeidh tionchar ag forchur na mbeart
sealadach frithdhumpála agus frithchúitimh orthu, allmhaireoirí go háirithe, a
chur ar an eolas faoi fhorchur in aicearracht na mbeart sin. Ba cheart go
bhfreagródh an méid ama a thugtar don tréimhse idir an uair a chuirtear an
dréachtghníomh cur chun feidhme faoi bhráid an choiste frithdhumpála arna bhunú
de bhun Airteagal 15 de Rialachán (CE) Uimh. 1225/2009 agus an choiste
frith‑fhóirdheontais arna bhunú de bhun Airteagal 25 de Rialachán (CE) Uimh. 597/2009
agus glacadh an ghnímh sin ag an gCoimisiún. Socraítear
an tréimhse sin in Airteagal 3(3) de Rialachán (AE) Uimh. 182/2011.Chomh
maith leis sin, i ndáil le himscrúduithe nach bhfuil sé oiriúnach bearta
sealadacha a fhorchur ina leith, tá sé inmhianaithe go dtuigeann páirtithe
roimh ré go bhfuil a leithéid sin de neamh‑fhorchur i gceist.
(5)       Ba cheart tréimhse ghearr a
thabhairt d'onnmhaireoirí nó do tháirgeoirí roimh fhorchur na mbeart sealadach
chun deis a thabhairt dóibh ríomh a gcorrlaigh aonair dumpála nó fóirdheontais
a sheiceáil. D'fhéadfaí botúin sa ríomh a cheartú ansin roimh na bearta a
fhorchur.
(6)       Chun bearta éifeachtacha a
áirithiú d'fhonn frithbheartaíocht a chomhrac, ba cheart go mbeadh táirgeoirí
an Aontais in ann brath ar na Rialacháin gan bagairtí frithbheartaíochta ó
thríú páirtithe. Déantar foráil sna forálacha atá ann faoi láthair, faoi
chúinsí speisialta, maidir le himscrúdú a thionscamh gan gearán a fháil, i gcás
ina bhfuil dóthain fianaise ann i ndáil le dumpáil, fóirdheontais in‑fhrithchúitithe,
agus nasc idir díobháil agus cúis. Ba cheart bagairtí frithbheartaíochta a
áireamh sna cúinsí speisialta sin.
(7)       I gcás nach é gearán is cúis
le himscrúdú a thionscnamh, ba cheart oibleagáid a fhorchur ar tháirgeoirí an
Aontais an fhaisnéis is gá a sholáthar chun leanúint leis an imscrúdú, chun a
áirithiú go bhfuil dóthain faisnéise ar fáil chun an t‑imscrúdú a
dhéanamh i gcás bagairtí frithbheartaíochta.
(8)       Tá méadú ag teacht ar a mhéid
a chuireann tríú tíortha isteach ar thrádáil amhábhar agus é mar aidhm acu
amhábhair a choinneáil sna tíortha sin ar mhaithe le húsáideoirí iartheachtacha
baile, mar shampla trí chánacha onnmhairithe a fhorchur nó scéimeanna
déphraghsála a reáchtáil. Dá bhrí sin, ní toradh ar oibriú gnáthfhórsaí
margaidh lena léirítear soláthar agus éileamh i gcás amhábhair ar leith iad na
costais amhábhar. Tuilleadh saofa ar thrádáil atá mar thoradh ar an gcur isteach
sin. Dá bhrí sin, ní hamháin go ndéantar díobháil do tháirgeoirí an Aontais de
dheasca dumpála, ach cuireann breis saofa ar thrádáil isteach orthu i
gcomparáid le táirgeoirí iartheachtacha ó thríú tíortha atá ag gabháil do na
cleachtais sin. Chun trádáil a chosaint go leordhóthanach, ní bheidh feidhm ag
riail an dleachta níos lú sna cásanna sin ina mbíonn saobhadh struchtúrtha ar
amhábhar.
(9)       Laistigh den Aontas, tá cosc
ar fhóirdheontais in‑fhrithchúitithe i bprionsabal de bhun Airteagal
107(1) den CFAE. Dá bhrí sin, déanann fóirdheontais in‑fhrithchúitithe
arna ndeonú ag tríú tíortha saobhadh ar thrádáil go háirithe. Tá laghdú tagtha
ar mhéid na Státchabhrach arna údarú ag an gCoimisiún de réir a chéile. I gcás
na hionstraime frith‑fhóirdheontais, níor cheart riail an dleachta níos
lú a chur i bhfeidhm, dá bhrí sin, ar allmhairí ó thír/ó thíortha atá páirteach
i bhfóirdheonú.
(10)     Chun an cleachtas
athbhreithnithe a bharrfheabhsú, ba cheart dleachtanna a bhailítear le linn an
imscrúdaithe a aisíoc le hallmhaireoirí, i gcás nach bhfadaítear bearta tar éis
an imscrúdú ar athbhreithniú maidir le dul in éag a thabhairt i gcrích. Is
iomchuí sin ó tharla go bhfuil sé feicthe nach bhfuil na coinníollacha atá
riachtanach le leanúint leis na bearta ann le linn na tréimhse imscrúdaithe.
(11)     Ba cheart cleachtais áirithe a
cuireadh i bhfeidhm le blianta beaga anuas i gcomhthéacs na n‑imscrúduithe
frithdhumpála agus frith‑fhóirdheontais a áireamh sna Rialacháin.
(12)     Níor cheart tionscal an
Aontais a shainiú tuilleadh trí thagairt a dhéanamh do na táirsigh tionscnaimh
atá leagtha amach sna Rialacháin.
(13)     In imscrúduithe tosaigh ina
bhfuil corrlaigh dumpála nó fóirdheontais níos lú ná na táirsigh de minimis,
ba cheart an t‑imscrúdú a fhoirceannadh láithreach i ndáil le
hallmhaireoirí nach mbeidh faoi réir imscrúduithe ar athbhreithniú ina dhiaidh
sin.
(14)     Faoi chuimsiú na n‑imscrúduithe
ar athbhreithniú maidir le frithdhumpáil agus frith‑fhóirdheontas, is
iomchuí an mhodheolaíocht a athrú i gcomparáid leis an imscrúdú a bhí mar bhonn
le forchur an bhirt d'fhonn a áirithiú, inter alia, go n‑úsáidtear
modheolaíochtaí comhleanúnacha le linn imscrúduithe difriúla ag pointe ama ar
leith. Leis sin, go háirithe, beidh scóip ann modheolaíochtaí a athrú a
athbhreithnítear de réir mar a thagann athrú ar chúrsaí.
(15)     I gcás ina gcomhlíontar na
coinníollacha chun imscrúdú frith‑imchéimnithe a thionscnamh, ba cheart
na hallmhairí i ngach cás a bheith faoi réir clárú.
(16)     In imscrúduithe frith‑imchéimnithe,
bheadh sé inmholta deireadh a chur leis an gcoinníoll, d’fhonn díolúine a fháil
ó chlárú nó ó dhleachtanna fadaithe, nár cheart go mbeadh táirgeoirí an táirge
i dtrácht gaolta le haon táirgeoir atá faoi réir na mbeart bunaidh. Is amhlaidh
atá ó tharla i bhfianaise taithí nach mbíonn táirgeoirí an táirge i gceist
páirteach uaireanta i gcleachtais imchéimnithe ach go mbíonn siad gaolta le
táirgeoir atá faoi réir na mbeart bunaidh. Ina leithéid sin de chás, níor
cheart díolúine a dhiúltú do tháirgeoir ar an bhforás go bhfuil an chuideachta
gaolta le táirgeoir atá faoi réir na mbeart bunaidh agus ar an bhforás sin
amháin. Chomh maith leis sin, nuair a tharlaíonn an cleachtas imchéimnithe san
Aontas, níor cheart gur gné chinniúnach é na allmhaireoirí a bheith gaolta le
táirgeoirí atá faoi réir na mbeart agus cinneadh á dhéanamh an bhféadfar
díolúine a dheonú ar an allmhaireoir.
(17)     I gcás ina bhfuil an líon
táirgeoirí san Aontas chomh mór sin nach mór dul i muinín samplála, ba cheart
sampla táirgeoirí a roghnú as measc tháirgeoirí uile an Aontais agus ní hamháin
as measc na dtáirgeoirí sin a dhéanann an gearán.
(18)     Agus measúnú á dhéanamh ar
leas an Aontais, ba cheart deis a thabhairt do tháirgeoirí uile an Aontais,
agus ní hamháin na táirgeoirí sin a dhéanann gearán, tráchtaí a sholáthar.
(19)     Dá bhrí sin, ba cheart
Rialachán (CE) Uimh. 1225/2009 agus Rialachán (CE) Uimh. 597/2009 a
leasú dá réir,
TAR ÉIS AN RIALACHÁN SEO A GHLACADH:
Airteagal 1
Leasaítear Rialachán
(CE) Uimh. 1225/2009 mar seo a leanas:
1.         In
Airteagal 4(1), cuirtear an méid seo a leanas in ionad na bhfocal tosaigh:
'1. Chun críocha
an Rialacháin seo, déanfar an téarma 'tionscal an Aontais’ a léirmhíniú mar
théarma a thagraíonn do tháirgeoirí táirgí cosúil an Aontais uile nó do na
táirgeoirí sin arb ionann aschur comhchoiteann a dtáirgí agus céatadán
suntasach de tháirgeadh iomlán an Aontais de na táirgí sin, ach amháin:'
2.         Cuirtear
mír 10 mar a leanas le hAirteagal 6:
'10.      Tá dualgas
ar tháirgeoirí táirge cosúil an Aontais comhoibriú in imeachtaí arna dtionscnamh
de bhun Airteagal 5(6).'
3.         Leasaítear Airteagal 7 mar seo a leanas:

(a) i mír 1,
cuirtear isteach an abairt seo a leanas:
'Ní dhéanfar
dleachtanna sealadacha a fhorchur laistigh de thréimhse coicíse i ndiaidh na
faisnéise a sheoladh chuig páirtithe leasmhara faoi Airteagal 19a. Beidh soláthar na faisnéise sin gan dochar d'aon
chinneadh a fhéadfaidh an Coimisiún a ghlacadh ina dhiaidh sin.'
(b) cuirtear an
méid seo a leanas in ionad mhír 2:
'Ní rachaidh méid
na dleachta sealadaí frithdhumpála thar an gcorrlach dumpála arna bhunú go
sealadach. Ach amháin má aimsítear saobhadh struchtúrtha amhábhair i ndáil leis
an táirge lena mbaineann sa tír onnmhairithe, ba cheart go mbeadh sé níos lú ná
an corrlach dumpála dá mba leor dleacht níos lú chun deireadh a chur le
díobháil do thionscal an Aontais.'
4.         Leasaítear
Airteagal 9 mar seo a leanas:
(a) cuirtear an méid
seo a leanas in ionad mhír 3:
'3. I gcás
imeachta arna thionscnamh de bhun Airteagal 5(9), is gnách go bhféachfar
ar dhíobháil mar dhíobháil dhiomaibhseach i gcás inarb ionann na hallmhairí i
gceist agus níos lú ná na méideanna atá sonraithe in Airteagal 5(7). I
ndáil leis an imeacht céanna, déanfar é a fhoirceannadh láithreach i gcás ina
meastar an corrlach dumpála a bheith níos lú ná 2 %, arna chur in iúl mar
chéatadán de phraghas na n‑onnmhairí.'
(b) i mír 4,
cuirtear an méid seo a leanas in ionad na habairte deiridh:
'Ní rachaidh méid na
dleachta frithdhumpála thar an gcorrlach dumpála arna bhunú. Ach amháin má
aimsítear saobhadh struchtúrtha amhábhair i ndáil leis an táirge lena mbaineann
sa tír onnmhairithe, beidh sé níos lú ná an corrlach dumpála más leor dleacht
níos lú chun deireadh a chur le díobháil do thionscal an Aontais.'
5.         Leasaítear
Airteagal 11 mar seo a leanas:
(a) i mír 5,
cuirtear isteach an fhomhír seo a leanas:
'Má théann an beart
in éag tar éis imscrúdú a dhéanamh de bhun mhír 2, déanfar aon dleacht a
bailíodh ó dháta tionscnaimh an imscrúdaithe sin a aisíoc ar choinníoll go n‑iarrtar
sin ar na húdaráis náisiúnta custaim agus go ndeonaíonn na húdaráis sin i
gcomhréir le reachtaíocht custaim an Aontais is infheidhme maidir le
haisíocaíocht agus loghadh dleachtanna. Ní íocfaidh na húdaráis náisiúnta
custaim lena mbaineann ús mar thoradh ar an aisíocaíocht sin.'
(a) scriostar
mír 9.
6.         Leasaítear
Airteagal 13 mar seo a leanas:
(a) i mír (3),
cuirtear an méid seo a leanas in ionad na dara habairte:
'Déanfar imscrúdú a thionscnamh, tar éis dul i
gcomhairle leis an gCoiste Comhairliúcháin, le Rialachán ón gCoimisiún lena
dtabharfar treoir do na húdaráis chustaim freisin allmhairí a chur faoi réir a
gcláraithe i gcomhréir le hAirteagal 14(5) nó ráthaíochtaí a iarraidh.'
(b) i mír 4,
cuirtear an méid seo a leanas in ionad na chéad fomhíre:
'Ní bheidh allmhairí
faoi réir clárú de bhun Airteagal 14(5) ná faoi réir beart i gcás ina
bhfuil siad á dtrádáil ag cuideachtaí a bhaineann tairbhe as díolúintí. Déanfar
iarrataí ar dhíolúintí a bhfuil fianaise leo a chur isteach laistigh de na
teorainneacha ama arna mbunú sa rialachán ón gCoimisiún lena dtionscnaítear an t‑imscrúdú.
I gcás ina dtarlaíonn an cleachtas, próiseas nó obair imchéimnithe lasmuigh den
Aontas, féadfar díolúintí a dheonú ar tháirgeoirí an táirge lena mbaineann nach
bhfuil páirteach sna cleachtais imchéimnithe mar atá sainmhínithe i mír 1 agus
mír 2 den Airteagal seo. I gcás ina dtarlaíonn an cleachtas, próiseas nó
obair imchéimnithe laistigh den Aontas, féadfar díolúintí a dheonú ar
allmhaireoirí a léiríonn nach bhfuil siad páirteach sna cleachtais imchéimnithe
mar atá sainmhínithe i mír 1 agus mír 2 den Airteagal seo.'
7.         Cuirtear
an méid seo a leanas in ionad Airteagal 17(1):
‘1. I gcásanna ina
bhfuil líon mór táirgeoirí, onnmhaireoirí nó allmhaireoirí an Aontais,
cineálacha táirgí nó idirbheart ann, féadfar an t‑imscrúdú a theorannú do
líon réasúnta páirtithe, táirgí nó idirbheart trí úsáid a bhaint as samplaí atá
bailí ó thaobh staitisticí ar bhonn faisnéise atá ar fáil tráth an roghnaithe,
nó a theorannú don líon ionadaíoch is mó táirgthe, díolachán nó onnmhairí is
féidir a imscrúdú go réasúnta laistigh den mhéid ama atá ar fáil.’
8.         Cuirtear isteach an tAirteagal seo a leanas i ndiaidh Airteagal 19:
'Airteagal 19a
Faisnéis faoi bhearta sealadacha
1.
Féadfaidh táirgeoirí, allmhaireoirí agus onnmhaireoirí an
Aontais agus a gcomhlachais ionadaíocha, agus ionadaithe ón tír onnmhairithe,
faisnéis faoi fhorchur beartaithe na ndleachtanna sealadacha a iarraidh. Déanfar iarrataí ar an bhfaisnéis sin i scríbhinn
laistigh den teorainn ama atá forordaithe san fhógra tionscnaimh. Cuirfear an fhaisnéis sin ar fáil do na páirtithe
sin coicís ar a laghad roimh dhul in éag an spriocdháta atá luaite in
Airteagal 7(1) d’fhorchur na ndleachtanna sealadacha. Áireofar ar an bhfaisnéis sin:
(a) achoimre ar na
bearta atá beartaithe chun críocha faisnéise amháin, agus
(b) sonraí faoi
ríomh an chorrlaigh dumpála agus an chorrlaigh atá leordhóthanach chun deireadh
a chur le díobháil do thionscail an Aontais, ag féachaint don riachtanas a
bhaineann leis na hoibleagáidí rúndachta atá luaite in Airteagal 19 a
urramú. Beidh tréimhse trí lá oibre ag
páirtithe chun tuairimí a sholáthar maidir le beachtas na ríomhanna.
2.         Nuair nach bhfuil sé beartaithe dleachtanna sealadacha a fhorchur ach
leanúint leis an imscrúdú, cuirfear neamh‑fhorchur na ndleachtanna in iúl
do pháirtithe leasmhara coicís roimh dhul in éag an spriocdháta atá luaite in
Airteagal 7(1) d’fhorchur na ndleachtanna sealadacha.'
9.         Cuirtear an méid seo a leanas in ionad Airteagal 21(2):
'2. D’fhonn bunús
fónta a sholáthar a chuireann ar chumas na n‑údarás na dearcthaí ar fad
agus an fhaisnéis ar fad a chur san áireamh sa chinneadh maidir le cibé a
bhfuil nó nach bhfuil forchur na mbeart chun leasa an Aontais, féadfaidh
táirgeoirí, allmhaireoirí agus comhlachais ionadaíocha an Aontais, úsáideoirí ionadaíocha
agus eagraíochtaí ionadaíocha tomhaltóirí, laistigh de na teorainneacha ama atá
sonraithe i bhfógra tionscnaimh an imscrúdaithe frithdhumpála, iad féin a chur
in iúl agus faisnéis a sholáthar don Choimisiún. Cuirfear an fhaisnéis sin, nó
achoimrí oiriúnacha di, ar fáil do na páirtithe eile atá sonraithe san
Airteagal seo, agus beidh siad i dteideal freagairt a thabhairt ar an
bhfaisnéis sin.'
Airteagal 2
Leasaítear Rialachán (CE) Uimh. 597/2009
mar seo a leanas:
1.         In
Airteagal 9(1), cuirtear an méid seo a leanas in ionad na bhfocal tosaigh:
'1. Chun críocha
an Rialacháin seo, déanfar an téarma 'tionscal an Aontais’ a léirmhíniú mar
théarma a thagraíonn do tháirgeoirí táirgí cosúil an Aontais nó do na
táirgeoirí sin arb ionann aschur comhchoiteann a dtáirgí agus céatadán
suntasach de tháirgeadh iomlán an Aontais de na táirgí sin, ach amháin:'
2.         Cuirtear
mír nua le hAirteagal 11:
'11.      Tá dualgas
ar tháirgeoirí táirge cosúil an Aontais comhoibriú in imeachtaí arna
dtionscnamh de bhun Airteagal 10(8).'
3.         Leasaítear Airteagal 12(1) mar seo a leanas:
(a) cuirtear an méid
seo a leanas in ionad fhomhír 3:
'Ní rachaidh méid na
dleachta frithchúitimh shealadaigh thar méid iomlán na bhfóirdheontas in‑fhrithchúitithe
arna bhunú go sealadach.'
(b) cuirtear an
fhomhír seo a leanas leis an deireadh:
'Ní dhéanfar
dleachtanna sealadacha a chur i bhfeidhm laistigh de thréimhse coicíse i
ndiaidh na faisnéise a sheoladh chuig páirtithe leasmhara faoi
Airteagal 29b. Beidh soláthar na
faisnéise sin gan dochar d'aon chinneadh a fhéadfaidh an Coimisiún a ghlacadh
ina dhiaidh sin .'
4.         In
Airteagal 14, cuirtear an méid seo a leanas in ionad mhír 5:
'5. Glacfar leis
go mbeidh méid na bhfóirdheontas in‑fhrithchúitithe de minimis má
tá an méid sin níos lú ná 1% ad valorem, ach amháin i gcás, maidir leis
na himscrúduithe a bhaineann le hallmhairí ó thíortha i mbéal forbartha, ina
mbeidh an tairseach de minimis cothrom le 2% ad valorem.'
5.         Cuirtear
an méid seo a leanas in ionad na fomhíre deireanaí d'Airteagal 15(1):
'Ní rachaidh méid na
dleachta frithchúitimh thar méid na bhfóirdheontas in‑fhrithchúitithe
arna bhunú.'
6.         Leasaítear
Airteagal 22 mar seo a leanas:
(a) i mír 1,
cuirtear isteach an fhomhír seo a leanas:
'Más rud é, tar éis
imscrúdaithe arna dhéanamh de bhua Airteagal 18, go dtéann an beart in
éag, déanfar aon dleachtanna arna mbailiú i ndiaidh dáta tionscnaimh an
imscrúdaithe sin a aisíoc. Ba cheart an aisíocaíocht a iarraidh ó na húdaráis
náisiúnta custaim i gcomhréir le reachtaíocht custaim an Aontais is infheidhme.'

(a) scriostar
mír 6.
7.         Leasaítear
Airteagal 23 mar seo a leanas:
(a) sa dara habairt
de mhír 4, cuirfear "Déanfar imscrúduithe a thionscnamh" in ionad
"Féadfar imscrúduithe a thioscnamh".
 (b) i mír 6,
cuirtear an méid seo a leanas in ionad an dara fomhír:
'I gcás ina
dtarlaíonn an cleachtas, próiseas nó obair imchéimnithe lasmuigh den Aontas,
féadfar díolúintí a dheonú ar tháirgeoirí an táirge lena mbaineann nach bhfuil
páirteach sna cleachtais imchéimnithe mar atá sainmhínithe i mír 3.'
(c) i mír 6, cuirtear
an méid seo a leanas in ionad an tríú fomhír:
'I gcás ina
dtarlaíonn an cleachtas, próiseas nó obair imchéimnithe laistigh den Aontas,
féadfar díolúintí a dheonú ar allmhaireoirí a léiríonn nach bhfuil siad
páirteach sna cleachtais imchéimnithe mar atá sainmhínithe i mír 3.'
8.         Cuirtear
an méid seo a leanas in ionad na chéad fhomhíre d'Airteagal 27(1):
‘1. I gcásanna ina
bhfuil líon mór táirgeoirí, onnmhaireoirí nó allmhaireoirí an Aontais,
cineálacha táirgí nó idirbheart ann, d’fhéadfaí go mbeadh an t‑imscrúdú
teoranta do:’
9.         Cuirtear isteach an tAirteagal seo a leanas i ndiaidh Airteagal 29:
'Airteagal 29b
Faisnéis faoi bhearta sealadacha
1.
Féadfaidh táirgeoirí, allmhaireoirí agus onnmhaireoirí an
Aontais agus a gcomhlachais ionadaíocha, agus an tír thionscnaimh agus/nó
onnmhairithe, faisnéis faoi fhorchur beartaithe na ndleachtanna sealadacha a
iarraidh. Déanfar iarrataí ar an bhfaisnéis
sin i scríbhinn laistigh den teorainn ama atá forordaithe san fhógra
tionscnaimh. Cuirfear an fhaisnéis sin ar fáil
do na páirtithe sin coicís ar a laghad roimh dhul in éag an spriocdháta atá
luaite in Airteagal 12(1) d’fhorchur na ndleachtanna sealadacha.
Áireofar ar an
bhfaisnéis sin:
(a) achoimre ar na
bearta atá beartaithe chun críocha faisnéise amháin, agus
(b) sonraí faoi
ríomh an chorrlaigh fóirdheontais agus an chorrlaigh atá leordhóthanach chun
deireadh a chur le díobháil do thionscail an Aontais, ag féachaint don
riachtanas a bhaineann leis na hoibleagáidí rúndachta atá luaite in Airteagal 29
a urramú. Beidh tréimhse trí lá oibre ag
páirtithe chun tuairimí a sholáthar maidir le beachtas na ríomhanna.
2.
Nuair nach bhfuil sé beartaithe dleachtanna sealadacha a
fhorchur ach leanúint leis an imscrúdú, cuirfear neamh‑fhorchur na
ndleachtanna in iúl do pháirtithe leasmhara coicís roimh dhul in éag an
spriocdháta atá luaite in Airteagal 12(1) d’fhorchur na ndleachtanna
sealadacha.'
10.       Cuirtear an
méid seo a leanas in ionad Airteagal 31(2):
'2. D’fhonn bunús
fónta a sholáthar a chuireann ar chumas na n‑údarás na dearcthaí ar fad
agus an fhaisnéis ar fad a chur san áireamh sa chinneadh maidir le cibé a
bhfuil nó nach bhfuil forchur na mbeart chun leasa an Aontais, féadfaidh
táirgeoirí, allmhaireoirí agus comhlachais ionadaíocha an Aontais, úsáideoirí
ionadaíocha agus eagraíochtaí ionadaíocha tomhaltóirí, laistigh de na
teorainneacha ama atá sonraithe i bhfógra tionscanta an imscrúdaithe
frithchúitimh, iad féin a chur in iúl agus faisnéis a sholáthar don Choimisiún.
Cuirfear an fhaisnéis sin, nó achoimrí oiriúnacha di, ar fáil do na páirtithe
eile atá sonraithe sa mhír seo, agus beidh siad i dteideal freagairt a
thabhairt ar an bhfaisnéis sin.'
Airteagal 3
Tiocfaidh an Rialachán seo i bhfeidhm an
lá tar éis lá a fhoilsithe in Iris Oifigiúil an Aontais Eorpaigh.
Airteagal 4
Beidh feidhm ag an
Rialachán seo maidir leis na himscrúduithe ar fad ar foilsíodh fógra
tionscnaimh ina leith san Iris Oifigiúil de bhun Airteagal 10(11) de
Rialachán (CE) Uimh. 597/2009 nó Airteagal 5(9) de Rialachán (CE) Uimh. 1225/2009,
tar éis dháta theacht i bhfeidhm an rialacháin seo.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
RÁITEAS AIRGEADAIS SIMPLITHE
(le húsáid i ndáil le haon Rialachán
inmheánach ón gCoimisiún a bhfuil suntas ginearálta ag baint leis agus a bhfuil
tionchar buiséadach aige ar leithreasuithe de chineál riaracháin nó ar acmhainní
daonna, nuair nach bhfuil sé iomchuí úsáid a bhaint as ráiteas airgeadais de
chineál ar bith eile – Airteagal 23 de na Rialacha Inmheánacha)
1          Teideal an dréacht‑Rialacháin:
Nuachóiriú na n‑ionstraimí cosanta
trádála
2          Réimsí beartais agus gníomhaíochtaí
ABB lena mbaineann:
20: Beartas trádála
3          Bunús dlí:
            ¨ Neamhspleáchas riaracháin   þ Eile (sonraigh):
Rialachán (CE) Uimh. 1225/2009 ón
gComhairle maidir le cosaint i gcoinne allmhairí dumpáilte ó thíortha nach
baill den Chomhphobal Eorpach iad agus
Rialachán (CE) Uimh. 597/2009 ón
gComhairle maidir le cosaint i gcoinne allmhairí fóirdheontais ó thíortha nach
baill den Chomhphobal Eorpach iad
4          Cur síos agus foras:
Tá ionstraimí cosanta trádála reatha an AE á
nuachóiriú d’fhonn a gcuid éifeachtachta agus éifeachtúlachta a fheabhsú. Is
éard atá sa tionscnamh seo ná cumarsáid, togra reachtach agus treoirlínte.
5          An fad agus an tionchar
airgeadais a mheastar a bheidh ann:
5.1       Tréimhse iarratais:
¨         Rialachán a bhfuil fad teoranta luaite leis: Rialachán atá i
bhfeidhm ón [dáta] go [dáta]
þ         Rialachán a bhfuil fad éiginnte luaite leis: i bhfeidhm ón
[dáta]
5.2       An tionchar buiséadach a mheastar
a bheith ann:
Cuimsíonn an dréacht‑Rialachán:
¨         coigiltis
þ         costais bhreise (más ann dóibh, sonraigh ceannteidil an chreata
airgeadais ilbhliantúil lena mbaineann):
Teideal 5: costais riaracháin
Cuir i gcrích an tábla an tionchair airgeadais
a mheastar san iarscríbhinn a bhaineann leis na leithreasuithe de chineál
riaracháin nó le hacmhainní daonna. Más amhlaidh go bhfuil fad éiginnte luaite
leis an dréacht‑Rialachán, ní mór na costais a bhaineann le gach bliain
forbartha a chur in iúl agus na costais a bhaineann le gach bliain ina bhfuil
cumas oibriúcháin iomlán (sa cholún dar teideal "Iomlán/costas
bliantúil").
5.3       Ranníocaíochtaí
tríú páirtí leis an dréacht‑Rialachán a mhaoiniú:
Má dhéantar foráil sa togra maidir le
cómhaoiniú Ballstát nó comhlachtaí eile (sonraigh cibé acu, le do thoil), ba
cheart duit meastachán den leibhéal cómhaoinithe a thabhairt, más eol é.
leithreasuithe in EUR
milliún (go dtí an 3ú deachúil)
   || Bliain n || Bliain n+1 || Bliain n+2 || Bliain n+3 || Bliain n+4 || Bliain n+5 || Bliain n+6 || Iomlán
 Sonraigh foinse/comhlacht cómhaoinithe ||   ||   ||   ||   ||   ||   ||   ||
 IOMLÁN na leithreasuithe cómhaoinithe ||   ||   ||   ||   ||   ||   ||   ||
5.4       Míniúchán ar fhigiúirí:
Tá na meánchostais foirne luaite ag bun an
leathanaigh http://www.cc.cec/budg/pre/legalbasis/pre-040-020_preparation_en.html
6          Comhoiriúnacht don chreat
airgeadais ilbhliantúil reatha:
þ         Tá an togra comhoiriúnach don chlár airgeadais reatha.
¨         Beidh athchlárú an cheannteidil ábhartha sa chreat airgeadais
ilbhliantúil san áireamh sa togra.
¨         Éilíonn an togra úsáid a bhaint as an ionstraim sholúbthachta
nó as athbhreithniú an chreata airgeadais ilbhliantúil[3].
7          Tionchar coigiltis nó costas
breise ar leithdháileadh acmhainní:
þ         Acmhainní le fáil trí ath‑imlonnú inmheánach laistigh de
ranna
¨         Acmhainní atá leithdháilte cheana féin ar na ranna lena
mbaineann
¨         Acmhainní le hiarraidh i rith an chéad nós imeachta
leithdháilte eile
Cumhdófar na hacmhainní daonna agus
riaracháin a theastaíonn sa leithdháileadh a fhéadfar a dheonú ar an AS
bainistíochta faoin nós imeachta leithdháilte bliantúil i bhfianaise na srianta
buiséadacha atá ann cheana.
IARSCRÍBHINN:
TIONCHAR AIRGEADAIS A MHEASTAR A BHEIDH ANN
(coigiltis nó costais bhreise) LE hAGHAIDH LEITHREASUITHE DE CHINEÁL RIARACHÁIN
NÓ LE hAGHAIDH ACMHAINNÍ DAONNA
FTE=Coibhéis
lánaimseartha             Is é XX an réimse beartais nó an teideal lena
mbaineann              EUR milliún (go dtí an tríú deachúil)
 FTE i ndaoine/i mblianta || Bliain || Bliain || Bliain || Bliain || Bliain || Bliain || Bliain || IOMLÁN /Costas bliantúil
 n || n+1 || n+2 || n+3 || n+4 || n+5 || n+6
 Teideal 5 || FTE || leithr. || FTE || leithr. || FTE || leithr. || FTE || leithr. || FTE || leithr. || FTE || leithr. || FTE || leithr. || FTE || leithr.
 Poist an phlean bunaíochta (oifigigh agus/nó foireann sealadach)
 XX 01 01 01 (Ceanncheathrú agus Oifigí Ionadaíocht an Choimisiúin) || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13
 XX 01 01 02 (Toscaireachtaí) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Foireann seachtrach ||
 XX 01 02 01 (‘clúdach iomlánaíoch’) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 02 02 (Toscaireachtaí) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Línte buiséid eile (sonraigh) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán – Teideal 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Lasmuigh de Theideal 5 ||
 Poist an phlean bunaíochta (oifigigh agus/nó foireann sealadach)
 XX 01 05 01 (Taighde indíreach) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 01 (Taighde díreach) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Foireann seachtrach
 XX 01 04 yy ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Ceanncheathrú ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Toscaireachtaí ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 05 02 (Taighde indíreach) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 02 (Taighde díreach) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Línte buiséid eile (sonraigh) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán – Lasmuigh de Theideal 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 IOMLÁN ||   ||   ||   ||   ||   ||   ||   ||   ||   ||   ||   ||   ||   ||   ||   ||
Cumhdófar na
hacmhainní daonna agus riaracháin a theastaíonn sa leithdháileadh a fhéadfar a
dheonú ar an AS bainistíochta faoin nós imeachta leithdháilte bliantúil i
bhfianaise na srianta buiséadacha atá ann cheana.
Leithreasuithe
riaracháin eile   Is é XX an réimse beartais nó an teideal lena mbaineann          EUR
milliún (go dtí an tríú deachúil)
   || Bliain || Bliain || Bliain || Bliain || Bliain || Bliain || Bliain || IOMLÁN
 n || n+1 || n+2 || n+3 || n+4 || n+5 || n+6
 Teideal 5 ||   ||   ||   ||   ||   ||   ||   ||
 Ceanncheathrú: ||   ||   ||   ||   ||   ||   ||   ||
 XX 01 02 11 01 – Misean agus costais ionadaíochta ||   ||   ||   ||   ||   ||   ||   ||
 XX 01 02 11 02 – Costais chomhdhála agus cruinnithe ||   ||   ||   ||   ||   ||   ||   ||
 XX 01 02 11 03 - Coistí ||   ||   ||   ||   ||   ||   ||   ||
 XX 01 02 11 04 – Staidéir agus comhairliúcháin ||   ||   ||   ||   ||   ||   ||   ||
 XX 01 03 01 03 – Trealamh agus troscán ||   ||   ||   ||   ||   ||   ||   ||
 XX 01 03 01 04 – Seirbhísí agus caiteachas oibríochta eile ||   ||   ||   ||   ||   ||   ||   ||
 Línte buiséid eile (sonraigh nuair is cuí) ||   ||   ||   ||   ||   ||   ||   ||
 Toscaireachtaí: ||   ||   ||   ||   ||   ||   ||   ||
 XX 01 02 12 01 – Misin, comhdhálacha agus costais ionadaíochta ||   ||   ||   ||   ||   ||   ||   ||
 XX 01 02 12 02 – Breis oiliúint foirne ||   ||   ||   ||   ||   ||   ||   ||
 XX 01 03 02 01 - Éadáil, ligean ar cíos agus caiteachas gaolmhar ||   ||   ||   ||   ||   ||   ||   ||
 XX 01 03 02 02 Trealamh, troscán, soláthairtí agus seirbhísí ||   ||   ||   ||   ||   ||   ||   ||
 Fo-iomlán – Teideal 5 ||   ||   ||   ||   ||   ||   ||   ||
 Lasmuigh de Theideal 5 ||   ||   ||   ||   ||   ||   ||   ||
 XX 01 04 yy – Caiteachas ar chúnamh teicniúil agus riaracháin (gan foireann seachtrach san áireamh) ó leithreasuithe faoi chomhair oibríochta (seanlínte "BA") ||   ||   ||   ||   ||   ||   ||   ||
 - Ceanncheathrú ||   ||   ||   ||   ||   ||   ||   ||
 - Toscaireachtaí ||   ||   ||   ||   ||   ||   ||   ||
 XX 01 05 03 – Caiteachas bainistíochta eile le haghaidh taighde indíreach ||   ||   ||   ||   ||   ||   ||   ||
 10 01 05 03 – Caiteachas bainistíochta eile le haghaidh taighde díreach ||   ||   ||   ||   ||   ||   ||   ||
 Línte buiséid eile (sonraigh nuair is cuí) ||   ||   ||   ||   ||   ||   ||   ||
 Fo-iomlán – Lasmuigh de Theideal 5 ||   ||   ||   ||   ||   ||   ||   ||
 MÓRIOMLÁN ||   ||   ||   ||   ||   ||   ||   ||
Cumhdófar na
hacmhainní daonna agus riaracháin a theastaíonn sa leithdháileadh a fhéadfar a
dheonú ar an AS bainistíochta faoin nós imeachta leithdháilte bliantúil i
bhfianaise na srianta buiséadacha atá ann cheana.
[1]               IO L 343, 22.12.2009, lch. 51.
[2]               IO L 188, 18.7.2009, lch. 93.
[3]               Féach pointí 19 agus 24 den
Chomhaontú Idirinstitiúideach.